62024TO0257(02)_INF
A Törvényszék végzése (első tanács), 2024. november 11. –Mazepin kontra Tanács
(T‑257/24. sz. ügy)
„Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének a jegyzékeken való további szerepeltetése – A »kapcsolatban állás« fogalma – A 2014/145/KKBP határozat 2. cikke (1) bekezdésének záró szövegrésze – Az »előny« fogalma – A 2014/145 határozat 2. cikke (1) bekezdésének g) pontja – A 269/2014/EU rendelet 3. cikke (1) bekezdésének g) pontja – Mérlegelési hiba”
1.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Pénzeszközök befagyasztására vonatkozó megsemmisített korábbi határozat – Az indokok módosításának hiányában ugyanazon bizonyítékokra alapított fenntartó határozat – A korábbi határozat megsemmisítéséhez vezető értékeléseknek a fenntartó határozatra való alkalmazása
(A (KKBP) 2024/847 határozattal módosított 2014/145/KKBP tanácsi határozat; 269/2014 és 2024/849 tanácsi rendelet)
(lásd: 36., 39–44., 48–51. pont)
2.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – A megtámadott határozathoz mellékelt jegyzékre felvett személlyel összefüggésbe hozható személy, szervezet vagy szerv – A kapcsolatban állás fogalma – Közös érdekek
(A (KKBP) 2022/329 határozattal módosított 2014/145/KKBP tanácsi határozat, 2. cikk, (1) bekezdés; 269/2014 tanácsi rendelet, 3. cikk, (1) bekezdés; 2022/330 tanácsi rendelet)
(lásd: 37. pont)
3.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – Az előny fogalma – Bármilyen jellegű, nem elhanyagolható előny
(A (KKBP) 2023/1094 határozattal módosított 2014/145/KKBP tanácsi határozat, 1. cikk, (1) bekezdés, e) pont, és 2. cikk, (1) bekezdés, g) pont; 269/2014 tanácsi rendelet, 3. cikk, (1) bekezdés, g) pont; 2023/1089 tanácsi rendelet)
(lásd: 38. pont)
Rendelkező rész
1)
A Törvényszék megsemmisíti az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2024. március 12‑i (KKBP) 2024/847 tanácsi határozatot és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2024. március 12‑i (EU) 2024/849 tanácsi végrehajtási rendeletet annyiban, amennyiben Nikita Dmitrievich Mazepin neve továbbra is szerepel azon személyek, szervezetek és szervek jegyzékén, akikre, illetve amelyekre e korlátozó intézkedések alkalmazandók.
2)
Az Európai Unió Tanácsa maga viseli saját költségeit, valamint a Nikita Dmitrievich Mazepin részéről felmerült költségeket, ideértve az ideiglenes intézkedés iránti eljárás költségeiket is.